**PILNVAROJUMA LĪGUMS Nr.  -**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

*(vieta) (datums)*

**Latvijas Republikas Pārtikas un veterinārais dienests**, PVN reģistrācijas Nr. 90000064301, juridiskā adrese Peldu ielā 30, Rīgā, LV-1010, tā ģenerāldirektora **Māra Baloža** personā, kurš rīkojas uz Ministru kabineta 2005. gada 22. februāra noteikumu Nr. 142 “Pārtikas un veterinārā dienesta nolikuma”, no vienas puses, turpmāk saukts – **Pilnvarotājs,** un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vārds, uzvārds vai nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(nodok. maks. Reģ. Nr. vai p.k., veterinārmedicīniskās prakses sertifikāta Nr., komersanta reģistrācijas numurs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(deklarētās dzīvesvietas adrese vai juridiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(adrese korespondences saņemšanai (arī elektroniskā pasta adrese))

turpmāk saukts – **Pilnvarotais,** abi kopā saukti – Puses, bet atsevišķi – Puse, bez viltus, maldības un spaidiem noslēdz līgumu par:

1. **LĪGUMA PRIEKŠMETS**

**Līguma priekšmets ir:**

1. Pilnvarotāja izstrādātajā un apstiprinātā valsts uzraudzībā esošo dzīvnieku infekcijas slimību vai epizootijas uzraudzības programmā vai apkarošanas un uzraudzības plānā noteikto pasākumu (turpmāk tekstā – pasākumi) izpilde Pilnvarotā darbības teritorijā un objektos saskaņā ar šī līguma 1. pielikumu.

1. **PILNVAROTĀ TIESĪBAS UN PIENĀKUMI**
   1. **Pilnvarotajam ir tiesības:**

2.1.1 pirms šajā līgumā noteikto pasākumu veikšanas saņemt no Pilnvarotāja teritoriālās struktūrvienības (turpmāk tekstā – TSV), informāciju par ierobežojumiem, kas noteikti par valsts uzraudzībā esošajām diagnosticētajām dzīvnieku infekcijas slimībām Pilnvarotā darbības objektā vai teritorijā;

2.1.2. saņemt par valsts budžeta līdzekļiem iegādātos vakutainerus paraugu noņemšanai, trauciņus patoloģiskā materiāla iesaiņošanai, dezinfekcijas līdzekļus, u.c. (turpmāk tekstā – aprīkojums), kas nepieciešams šajā līgumā noteikto pasākumu veikšanai;

2.1.3. saņemt samaksu no Pilnvarotāja par līgumā ietvertajiem izpildītajiem pasākumiem;

2.1.4. nepildīt šajā līgumā noteiktos pasākumus vai to daļu, ja Pilnvarotājs nav veicis apmaksu par iepriekš veiktajiem pasākumiem līgumā noteiktajā kārtībā.

* 1. **Pilnvarotā pienākumi ir:**

2.2.1. nodrošināt, lai šī līguma darbības laikā viņam būtu derīgs veterinārmedicīniskās prakses sertifikāts. Izmaiņu gadījumā veterinārmedicīniskās prakses sertifikātā, 3 (trīs) darba dienu laikā izmainīto informāciju paziņot Pilnvarotājam uz e-pasta adresi [pasts@pvd.gov.lv](mailto:pasts@pvd.gov.lv) ;

2.2.2. veikt šajā līgumā noteiktos pasākumus, ja vien nepastāv objektīvi iemesli to neveikšanai, un izpildīt Pilnvarotāja apstiprinātos rīkojumus profesionāli un kvalitatīvi noteiktajos termiņos;

2.2.3. šī līguma 2.1.2. punktā minēto aprīkojumu izlietot tikai šajā līgumā noteikto pasākumu veikšanai;

2.2.4. iegādāties identisku daudzumu aprīkojumu par saviem līdzekļiem, ja Pilnvarotājs ir konstatējis aprīkojuma izmantošanu citiem mērķiem nekā šajā līgumā noteikts;

2.2.5. informēt dzīvnieku īpašniekus par šī līguma priekšmetā noteiktajiem pasākumiem pirms to uzsākšanas;

2.2.6. aizpildīt veikto pasākumu apliecinošus dokumentus (akti, pavadraksti laboratoriskai izmeklēšanai u.c.) Pilnvarotāja noteiktajā kārtībā;

2.2.7. saskaņā ar Pilnvarotāja izdotajiem rīkojumiem par noteiktā formā sagatavojamajiem pārskatiem par attiecīgajiem Pilnvarotāja TSV teritorijā veiktajiem pasākumiem un izlietoto aprīkojumu iepriekšējā mēnesī aizpildīt un nosūtīt (vai nogādāt) līdz nākamā mēneša piektajam datumam nosūtot pa pastu vai uz elektroniskā pasta adresi:

1) \_\_\_\_\_\_\_\_\_\_\_\_\_\_\_\_\_\_\_\_\_;

2) \_\_\_\_\_\_\_\_\_\_\_\_\_\_\_\_\_\_\_\_\_;

3) \_\_\_\_\_\_\_\_\_\_\_\_\_\_\_\_\_\_\_\_\_;

2.2.8. paziņot un nosūtīt izmeklējumu rezultātus dzīvnieku īpašniekam/turētājam 10 (desmit) darba dienu laikā (pozitīva rezultāta gadījumā – diennakts laikā) pēc izmeklējumu rezultātu saņemšanas no laboratorijas, kā arī izsniegt (t.sk., nosūtot elektroniski) dzīvnieku īpašniekam/turētājam testēšanas pārskatus un citus dokumentus par šajā līgumā noteiktajiem, Pilnvarotā izpildītajiem pasākumiem;

2.2.9. iepazīties ar nosūtīto informāciju no Pilnvarotāja TSV un ievērot to. Regulāri iepazīties ar jaunāko informāciju par Pilnvarotā kompetencē esošajiem jautājumiem Pilnvarotāja TSV vai interneta resursos, apmeklēt Pilnvarotāja TSV rīkotās sanāksmes;

2.2.10. nekavējoties sniegt informāciju Pilnvarotāja TSV rakstiski (brīvā formā), ja dzīvnieku īpašnieks vai turētājs atsakās pieļaut Pilnvarotā darbības šajā līgumā paredzēto pasākumu izpildei;

2.2.11. ja šis līgums tiek lauzts, 5 (piecu) darba dienu laikā, personīgi nodot neizlietoto aprīkojumu Pilnvarotāja TSV.

1. **PILNVAROTĀJA TIESĪBAS UN PIENĀKUMI**
   1. **Pilnvarotājam ir tiesības:**

3.1.1. kontrolēt Pilnvarotā veiktos pasākumus un aprīkojuma izmantošanu šajā līgumā noteikto pasākumu izpildei;

3.1.2. saņemt TSV no Pilnvarotā šī līguma ietvaros noteikto informāciju, kā arī pārskatus par pasākumiem, kas veikti iepriekšējā mēnesī, līdz nākamā mēneša piektajam datumam;

3.1.3. neapmaksāt Pilnvarotā veiktos pasākumus, ja Pilnvarotājs konstatē, ka tie ir veikti nekvalitatīvi un neprofesionāli, un nav veikti Pilnvarotāja 2.2.7. punktā noteiktajos termiņos, kā arī nav saskaņoti ar TSV (atsevišķos gadījumos dzīvnieku infekcijas slimību epidemioloģiskās izmeklēšanas ietvaros veiktie pasākumi);

3.1.4. pieprasīt, lai Pilnvarotais atmaksā tam izmaksāto samaksu vai tās daļu, gadījumā, ja tiek konstatēts, ka Pilnvarotais iesniedzis maldinošu informāciju, ka pildījis šajā līgumā noteikto.

**3.2. Pilnvarotājam ir pienākums:**

3.2.1. izsniegt Pilnvarotajam aprīkojumu, kas nepieciešams pasākumu veikšanai. Aprīkojumu izsniedz TSV;

3.2.2. savlaicīgi nosūtīt Pilnvarotajam uz viņa norādīto e-pasta adresi vai pasta adresi, kā arī ievietot PVD interneta vietnē informāciju par izmaiņām pārskatu formās un citu aktuālo informāciju, kura nepieciešama profesionālajai darbībai;

3.2.3. nepieciešamos grozījumus šajā līgumā vai tā pielikumos nosūtīt Pilnvarotajam uz viņa norādīto e-pasta adresi vai pasta adresi vismaz 2 (divas) nedēļas pirms grozījumu un papildinājumu izdarīšanas.

1. **APMAKSAS NOSACĪJUMI**

4.1. Samaksu par pasākumu veikšanu aprēķina, ņemot vērā attiecīgajā gadā piešķirtos valsts budžeta līdzekļus un attiecīgās infekcijas slimības uzraudzības programmā noteiktos izmaksu aprēķinus, kā arī šī līguma 2. pielikumu.

4.2. Pilnvarotajam samaksas aprēķinu Pilnvarotājam jāiesniedz līdz nākamā mēneša piektajam datumam. Pilnvarotais samaksas aprēķinu var iesniegt personīgi Pilnvarotāja TSV, nosūtīt pa pastu vai uz Pilnvarotāja TSV e-pastu.

4.3. Pilnvarotājs apmaksu veic bezskaidras naudas norēķinu veidā, pārskaitot to uz Pilnvarotā norādīto bankas kontu 20 (divdesmit) darba dienu laikā pēc šajā līgumā minēto pārskatu saņemšanas. Ja šī līguma 4.2. punktā minētais samaksas aprēķins vai pārskats par veiktajiem pasākumiem netiek iesniegts šajā līgumā noteiktajā termiņā un nokavējumam nav būtiski attaisnojoši iemesli, Pilnvarotājs neveic samaksu par pasākumu izpildi.

4.4. Ja Pilnvarotais ir juridiska persona, vai fiziska persona, kura reģistrējusies Valsts ieņēmumu dienestā kā pievienotās vērtības nodokļa (PVN) maksātājs, Pilnvarotais nosūta uz Pilnvarotāja e-adresi uz izmaksu aprēķina pamatotu e-rēķinu.

4.5. Par katru nokavēto apmaksas dienu, kas noteikta šī līguma 4.2. punktā, Pilnvarotājs maksā Pilnvarotajam līgumsodu, kura apmērs ir 0,1% dienā no neapmaksātā rēķina summas, tomēr kopējais līgumsods nedrīkst pārsniegt 10% no neapmaksātā rēķina summas.

**5.PILNVAROTĀ DARBINIEKU PĀRPILNVAROŠANA**

5.1. Ja Pilnvarotais ir komersants vai PVD Veterinārmedicīnisko pakalpojumu reģistrā reģistrējies kā ambulance un tā pakļautībā strādā sertificēts veterinārārsts, viņam ir tiesības pārpilnvarot savā uzņēmumā/ambulancē strādājošos sertificētos veterinārārstus veikt šajā līgumā minēto pasākumu izpildi.

5.2. Ja paredzēts izmantot pārpilnvarojuma tiesības, Pilnvarotais, noslēdzot šo līgumu, informē par to Pilnvarotāju, norādot līguma 1. pielikumā veterinārārstu vārdus, uzvārdus un veterinārmedicīniskās prakses sertifikāta numurus.

5.3. Pilnvarotais komersants ir atbildīgs, lai šī līguma darbības laikā pārpilnvarojuma ņēmējam būtu derīgs veterinārmedicīniskās prakses sertifikāts.

5.4. Ja Pilnvarotais komersants atsauc pārpilnvarojumu, viņš 5 (piecu) darba dienu laikā par to rakstveidā paziņo Pilnvarotājam.

**6. LĪGUMA DARBĪBAS TERMIŅŠ UN LĪGUMA LAUŠANA**

6.1. Šis līgums stājas spēkā ar abpusēju parakstīšanas dienu un darbojas nenoteiktu laiku.

6.2. Puse, pārtraucot šajā līgumā noteikto pasākumu izpildi, par to rakstiski informē otru Pusi vienu mēnesi iepriekš. Ja paziņojumu nosūta pa pastu ierakstītā sūtījumā, uzskata, ka otra Puse to saņēmusi septītajā dienā pēc nosūtīšanas.

6.3. Puse var lauzt līgumu bez iepriekšēja brīdinājuma, ja otra Puse neveic šajā līgumā noteiktos pasākumus, atkārtoti neiesniedz pārskatus, neveic veikto pasākumu apmaksu, izdara tādu normatīvo aktu prasību pārkāpumu, kas ietekmē cilvēku vai dzīvnieku veselību vai dzīvību. Šādā gadījumā Puse par līguma laušanu rakstiski informē otru Pusi Paziņošanas likumā noteiktā kārtībā.

6.4. Līguma darbību var pārtraukt Pusēm par to rakstiski vienojoties.

6.5. Ar šī Līguma spēkā stāšanos, spēku zaudē iepriekš noslēgtais Pilnvarojuma līgums.

6.6. Līgums tiek uzskatīts par lauztu ar dienu, kad Pilnvarotajam ir beidzies termiņš veterinārmedicīniskās prakses sertifikātam un tas nav atjaunots bez laika pārrāvuma. Šajā gadījumā nevienai no pusēm nav jāpaziņo par līguma laušanu.

1. **PERSONAS DATU APSTRĀDE UN AIZSARDZĪBA**
   1. Pilnvarotais veic personu datu apstrādi saskaņā ar līgumu un Latvijas Republikā spēkā esošajiem normatīvajiem aktiem.
   2. Pilnvarotais apņemas līguma izpildes laikā un pēc līguma termiņa beigām neizpaust trešajām personām jebkādu līguma izpildes laikā iegūto personu datus saturošo informāciju. Šāds konfidencialitātes pienākums nav piemērojams, ja normatīvajos aktos ir noteikts citādi, vai ja konfidenciāla informācija kļuvusi zināma trešajām personām neatkarīgi no Pusēm.
   3. Pilnvarotais nodrošina normatīvajos aktos noteikto personas datu aizsardzības obligāto tehnisko un organizatorisko prasību izpildi, lai nodrošinātu personas datu apstrādes drošību.
   4. Pilnvarotais apliecina, ka pienācīgi un bez kavēšanās atbildēs uz Pilnvarotāja pieprasījumiem, kā arī sagatavos Pilnvarotāja prasīto informāciju par veikto personas datu apstrādi, ko Pilnvarotais veicis Pilnvarotāja vārdā.
   5. Pilnvarotājam ir tiesības veikt pārbaudes pie Pilnvarotā, lai pārliecinātos, ka Pilnvarotā veiktā personas datu apstrāde ir atbilstoša līgumam un normatīvo aktu prasībām.
   6. Līgumam un normatīvo aktu prasībām neatbilstoša Pilnvarotā veiktā personas datu apstrāde ir iemesls līguma pārtraukšanai bez iepriekšēja brīdinājuma.
   7. Līguma 5. nodaļā minētā pārpilnvarojuma gadījumā Pilnvarotais nodrošina, ka pārpilnvarojuma ņēmējs uzņemas tos pašus pienākumus un ievēro tos pašus noteikumus, kas noteikti Pilnvarotajam.
   8. Pilnvarotais sadarbojas ar Pilnvarotāju un atbildīgajām valsts institūcijām datu pārkāpumu gadījumos, lai veicinātu šo gadījumu izmeklēšanu un novēršanu.
   9. Pilnvarotais veic personas datu apstrādi tikmēr, kamēr ir jāveic datu apstrāde saskaņā ar līgumu vai Latvijas Republikā spēkā esošo normatīvo aktu prasībām.
2. **FORCE - MAJEURE**

8.1. Puses atbrīvo no atbildības par pilnu vai daļēju līgumā paredzēto saistību neizpildīšanu, ja tās ir FORCE – MAJEURE apstākļu sekas (nepārvaramie spēki, plūdi, zemestrīces, streiki, karadarbības). Pie kam, Puses pienākums ir informēt rakstiskā veidā otru Pusi 5 (piecu) darba dienu laikā kopš FORCE - MAJEURE apstākļu iestāšanās.

1. **CITI NOSACĪJUMI**

9.1. Pilnvarotais apliecina, ka uz šī līguma noslēgšanas brīdi IR / NAV reģistrējis saimniecisko darbību Valsts ieņēmumu dienestā.

9.2. Gadījumā, ja Pilnvarotais pēc šī līguma noslēgšanas uzsāk vai pārtrauc savu saimniecisko darbību un par to veic attiecīgas izmaiņas Valsts ieņēmumu dienestā, Pilnvarotais apņemas 1 (viena) mēneša laikā rakstiski par to informēt Pilnvarotāju, nosūtot informāciju uz e-pastu: [gramatvediba@pvd.gov.lv](mailto:gramatvediba@pvd.gov.lv).

9.3. Šo līgumu un tā pielikumus var grozīt un papildināt, abām Pusēm par to savstarpēji rakstiski vienojoties;

9.4. Visi grozījumi un papildinājumi ir neatņemama šī līguma sastāvdaļa;

9.5. Visi strīdi un domstarpības, kas varētu rasties starp Pusēm līguma izpildes gaitā, risināmi savstarpējas vienošanās ceļā. Ja vienošanās nav panākta, strīds risināms Latvijas Republikas normatīvajos aktos paredzētajā kārtībā;

9.6. Nekādi strīdi vai domstarpības neatbrīvo Puses no saistību izpildes, kuras noteiktas līgumā;

9.7. Līgums sastādīts latviešu valodā 2 (divos) eksemplāros uz 9 (deviņām) lapaspusēm, no kurām 4 (četras) lapaspuses ir līguma pielikumi, kas ir šī līguma neatņemama sastāvdaļa. Abiem eksemplāriem ir vienāds juridiskais spēks un izsniegts pa vienam eksemplāram katrai Pusei.

**10. PUŠU REKVIZĪTI**

|  |  |
| --- | --- |
| **PILNVAROTĀJS:**  **Pārtikas un veterinārais dienests**  Peldu iela 30, Rīga, LV-1050  Tālr. 67095230,  E-pasts: [pasts@pvd.gov.lv](mailto:pvd@pvd.gov.lv)  PVN. reģ. Nr. 90000064301  Valsts kase, BIC kods: TRELLV22  Konta Nr. LV31TREL2160324011000  \_\_\_\_\_\_\_\_\_\_\_\_\_\_\_\_\_\_\_\_\_ /M. Balodis/ | **PILNVAROTAIS:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_/ |

1. pielikums

20\_\_. gada \_\_\_.\_\_\_\_\_\_\_\_\_\_ Pilnvarojuma līgumam Nr. \_\_\_\_\_\_\_\_\_\_\_\_

**Veicamie pasākumi un uzraudzības teritorija (objekti)**

1. **Pilnvarotais veic šādus pasākumus** *(izvēlēto pasākumu atzīmē ar “X”):*

* 1.1. Trakumsērgas apkarošanas pasākumi:

1. veterinārārsta vizītes un dzīvnieka klīniskā apskate, dokumentācijas aizpildīšana un aprites nodrošināšana;
2. dzīvnieka eitanāzija;
3. izmeklējamā materiāla iesaiņošana un nogādāšana laboratoriskai izmeklēšanai;
4. mājas (istabas) un meža dzīvnieka līķa nodošana iznīcināšanai;
5. dezinfekcija (darbs un aprīkojums).

* 1.2. Paraugu noņemšana dzīvnieku infekcijas slimību diagnostikai:
* 1) rezistences noteikšana pret aitu skrepi slimību;
* 2) putnu gripa piemājas saimniecībās;
* 3) aitu, kazu, govju brucelozes un veneriskās kampilobakteriozes uzraudzība aizdomu, t.sk. aborta gadījumā;
* 1.3. Parauga noņemšana atsevišķos gadījumos dzīvnieku infekcijas slimību epidemioloģiskās izmeklēšanas ietvaros saskaņā ar Pilnvarotāja norādījumiem.
* 1.4. Āfrikas cūku mēra apkarošanas un uzraudzības plāna ietvaros veiktie veterinārie pakalpojumi.

1. **Šī pielikuma 1. punktā minētos pasākumus Pilnvarotais veiks:**

Pilnvarotāja uzraudzības teritorijā vai objektā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*pilsētas, novadi, pagasti vai novietnes*)

1. Sertificētie veterinārārsti, kuri Pilnvarotā uzdevumā veiks šajā līgumā minētos pasākumus (*norāda, ja Pilnvarotais ir komersants*):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds, sertifikāta Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds, sertifikāta Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds, sertifikāta Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds, sertifikāta Nr.)

|  |  |
| --- | --- |
| **PILNVAROTĀJS:**  \_\_\_\_\_\_\_\_\_\_\_\_\_\_\_\_\_\_\_\_\_ /M. Balodis/ | **PILNVAROTAIS:**  \_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_/ |

1. pielikums

20\_\_. gada \_\_\_.\_\_\_\_\_\_\_\_\_\_ Pilnvarojuma līgumam Nr. \_\_\_\_\_\_\_\_\_\_\_\_

**Veicamo pasākumu apmaksas cenrādis**

1. **Trakumsērgas apkarošana**

|  |  |  |
| --- | --- | --- |
| **N.p.k** | **Pasākuma nosaukums** | **Cena EUR1** |
| 1. | Vizīte (dokumentācijas aizpildīšana un aprites nodrošināšana) | 8.60 |
| 2. | Dzīvnieka klīniskā apskate: |  |
| 1- 4 dzīvnieki (darbs par katru dzīvnieku) | 1.42 |
| 5 un vairāk dzīvnieki (darbs par katru dzīvnieku) | 0.71 |
| 3. | Eitanāzija (darbs par dzīvnieku) | 2.85 |
| 4. | Eitanāzijas līdzeklis (par 1 ml), (*EUR*/ml) | 1.00 |
| 5. | Izmeklējamā materiāla iesaiņošana (materiāli) | 1.42 |
| 6. | Dzīvnieka līķa (eitanazētā dzīvnieka) atrašanās vietas dezinfekcija (darbs un aprīkojums), (*EUR/*m2) | 0.14 |
| 7. | Dzīvnieka līķa iznīcināšana: |  |
| vidējs dzīvnieks (20-99 kg) | 14.23 |
| mazs dzīvnieks (0-19 kg) | 7.11 |
| 8. | Faktiskās transporta izmaksas (*EUR*/km) | 0.28 |
| 9. | Atrastas lapsas, jenotsuņa līķa nogādāšana ZI “BIOR” trakumsērgas izmeklējumam (nav bijis kontakts ar mājdzīvniekiem, cilvēkiem) | 40.00 |

**2. Rezistences noteikšana pret aitu skrepi slimību**(2)

|  |  |  |
| --- | --- | --- |
| **Nr. p.k.** | **Pasākuma nosaukums** | **Cena EUR1** |
| 1. | Veterinārārsta vizīte, t.sk., dokumentu aizpildīšana, transporta izmaksas, biodrošības pasākumu ievērošana (vienas vizītes izmaksas) | 20.00 |
| 2. | Asins parauga noņemšana vienam dzīvniekam | 1.00 |

**3. Putnu gripas uzraudzības programma piemājas saimniecībās** (2)

|  |  |  |
| --- | --- | --- |
| **Nr. p.k.** | **Pasākuma nosaukums** | **Cena EUR1** |
| 1. | Veterinārārsta vizīte, t.sk., dokumentu aizpildīšana, transporta izmaksas, biodrošības pasākumu ievērošana (vienas vizītes izmaksas) | 20.00 |
| 2. | Asins parauga noņemšana vienam dzīvniekam | 1.00 |

1. **Aitu, kazu, govju brucelozes un veneriskās kampilobateriozes uzraudzība aizdomu, t.sk. aborta gadījumā**

|  |  |  |
| --- | --- | --- |
| **Nr. p.k.** | **Pasākuma nosaukums** | **Cena EUR1** |
| 1. | Veterinārārsta vizīte, t.sk., dokumentu aizpildīšana, transporta izmaksas, biodrošības pasākumu ievērošana (vienas vizītes izmaksas) | 28.46 |
| 2. | Par saslimšanu aizdomīgā dzīvnieka klīniskā apskate: |  |
| 2.1. | 1 - 4 dzīvnieki (darbs par katru dzīvnieku) | 1.42 |
| 2.2. | 5 un vairāk dzīvnieki (darbs par katru dzīvnieku) | 0.71 |
| 3. | Asins parauga noņemšana vienam dzīvniekam | 1.00 |
| 4. | Dzīvnieka līķa vai abortētā augļa daļējas patologanatomiskās sekcijas veikšana (darbs) | 14.23 |
| 5. | Audu paraugu noņemšana no dzīvnieka līķa vai abortētā augļa (darbs) | 2.13 |
| 6. | Izmeklējamā materiāla iesaiņošana (materiāli) | 1.42 |
| 7. | Dezinfekcija (darbs), (*EUR/*m2) | 0.14 |

1. **Atsevišķos gadījumos dzīvnieku infekcijas slimību epidemioloģiskās izmeklēšanas ietvaros veiktie veterinārie pakalpojumi 2**

|  |  |  |
| --- | --- | --- |
| ***Nr.*** | ***Pasākuma nosaukums*** | ***Cena EUR1*** |
| 1. | Asins parauga noņemšana vienam dzīvniekam | 1.00 |
| 2. | Koppiena parauga no piena uzglabāšanas cisternas noņemšana novietnē no 6 līdz 10 slaucamām govīm (par koppiena paraugu-gab.) | 3.00 |
| 3. | Apvienotā piena parauga noņemšana novietnē, kurā ir 11 un vairāk slaucamas govis (1 dzīvniekam) | 0.70 |
| 4. | Daļējas patologanatomiskās sekcijas veikšana: |  |
| 4.1. | lieliem dzīvn.(zirgi, govis, brieži, alņi u.c.) | 30.00 |
| 4.2. | vidēja lieluma dzīvn.(aitas, kazas, cūkas, abortētais auglis) | 15.00 |
| 4.3. | pārējiem (truši, kažokzvēri, sivēni, putni u.c.) | 5.00 |
| 5. | Audu paraugu noņemšana: |  |
| 5.1. | lieliem dzīvn.(zirgi, govis, brieži, alņi u.c.) | 4.00 |
| 5.2. | pārējiem (aitas, kazas, cūkas, truši, putni u.c.) | 2.50 |
| 6. | Eitanāzija (darbs) \* | 5.00 |
| 7. | Dzīvnieku līķu iznīcināšana (darbs un materiāli): |  |
| 7.1. | vidēji dzīvnieki (20-99 kg) | 15.00 |
| 7.2. | mazi dzīvnieki (0-19 kg) | 7.00 |
| 8. | Veterinārārsta vizīte, t.sk., dokumentu aizpildīšana, transporta izmaksas, biodrošības pasākumu ievērošana (vienas vizītes izmaksas) | 20.00 |

1. **Āfrikas cūku mēra apkarošanas un uzraudzības plāna ietvaros veiktie veterinārie pakalpojumi**

|  |  |  |
| --- | --- | --- |
|  |  |  |
| ***N.p.k****.* | ***Pasākuma nosaukums*** | ***Cena EUR1*** |
|  | **Mājas cūkām** |  |
| 1. | Veterinārārsta vizīte, t.sk., dokumentu aizpildīšana, transporta izmaksas, biodrošības pasākumu ievērošana (vienas vizītes izmaksas) | 15.00 |
| 2 | Dzīvnieka klīniskā izmeklēšana (viena dzīvnieka izmeklēšana) | 0.71 |
| 3. | Asins parauga noņemšana vienam dzīvniekam | 1.00 |
|  | **Meža cūkām** |  |
| 1. | Veterinārārsta vizīte, t.sk., dokumentu aizpildīšana, transporta izmaksas, biodrošības pasākumu ievērošana (vienas vizītes izmaksas) | 25.00 |
| 2. | Audu paraugu noņemšana | 5.00 |
| 3. | Asins parauga noņemšana vienam dzīvniekam | 1.00 |

1. PVN nepiemēro saskaņā ar Pievienotās vērtības likuma 3.panta astoto daļu.
2. pakalpojums tiek apmaksāts, pasākuma veicējam iesniedzot „Atsevišķos gadījumos veikto veterināro pakalpojumu izmaksu aprēķinu”, skat. Valsts galvenā pārtikas un veterinārā inspektora rīkojuma Nr.46 (10.03. 2016.) 2. pielikumu.

|  |  |
| --- | --- |
| **PILNVAROTĀJS:**  \_\_\_\_\_\_\_\_\_\_\_\_\_\_\_\_\_\_\_\_\_ /M. Balodis/ | **PILNVAROTAIS:**  \_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_/ |